Diari Oficial de la Generalitat Valenciana


Sumari del DOGV 3809, del 07-08-2000 (2000/6541)

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 14 de juny de 1996, entre la Generalitat Valenciana (Conselleria de Cultura, Educació i Ciència) i l'Ajuntament de Meliana, per a l'ampliació dels ensenyaments al Conservatori Professional de Música de titularitat municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/6541


Data del document
:   20-07-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Meliana
    * música
    * administració local
    * centre d'ensenyament
    * cooperació administrativa
    * educació artística

RESOLUCIÓ de 20 de juliol de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 14 de juny de 1996, entre la Generalitat Valenciana (Conselleria de Cultura, Educació i Ciència) i l'Ajuntament de Meliana, per a l'ampliació dels ensenyaments al Conservatori Professional de Música de titularitat municipal. [2000/X6541]
  
Subscrita, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i l'Ajuntament de Meliana, el 22 de maig de 2000, una Addenda al Conveni subscrit el 14 de juny de 1996, entre la Generalitat Valenciana (Conselleria de Cultura, Educació i Ciència) i l'Ajuntament de Meliana, per a l'ampliació dels ensenyaments al Conservatori Professional de Música de titularitat municipal, i en compliment del que estableix la seua clàusula tercera, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0479/2000, i que figura com a annex d'aquesta resolució.
  
València, 20 de juliol de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al Conveni subscrit el 14 de juny de 1996, entre la Generalitat Valenciana (Conselleria de Cultura, Educació i Ciència) i l'Ajuntament de Meliana per a l'ampliació dels ensenyaments al Conservatori Professional de Música de titularitat municipal.
  
València, 22 de maig de 2000
  
Reunits:
  
D'una banda, el senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per al present acte mitjançant acord del Govern Valencià, de data 8 de febrer de 2000.
  
I, de l'altra, el senyor Vicent Ahuir i Cardells, alcalde-president de l'Ajuntament de Meliana, facultat per al present acte pels Acords dels Plens de l'esmentat Ajuntament de dates 27 de març de 1998 i 29 de gener de 1999, i assistit pel senyor Rafael Tomás Bernia, secretari de la corporació.
  
Manifesten:
  
1. El 14 de juny de 1996 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Meliana, per a la transformació en professional del conservatori de música de titularitat municipal de l'esmentada localitat. El present Conveni preveu en la clàusula novena la modificació del seu contingut mitjançant la corresponent addenda.
  
2. L'Ajuntament de Meliana ha sol·licitat autorització per a l'ampliació dels seus ensenyaments de l'especialitat de grau mitjà de Cant, amb efectes a partir del curs 1997/98, així com de les següents assignatures de grau mitjà del pla 66: Repentització, Transposició i Acompanyament; Harmonia i Melodia acompanyada; Contrapunt i Fuga, i Composició, Instrumentació i Orquestració, amb efectes a partir del curs 1998/1999.
  
3. Dels informes de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'establix en la legislació vigent aplicable.
  
Per tot això, en virtut de les competències que atorguen el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Ciència i l'Ajuntament de Meliana acorden subscriure la següent addenda al conveni signat el 14 de juny de 1996, conformement a les següents:
  
Clàusules
  
Primera
  
El Conservatori Professional de Música de Meliana, de titularitat municipal, número de codi 59472241, ampliarà els seus ensenyaments de grau mitjà de la nova ordenació educativa amb l'especialitat de Cant, així com les següents assignatures de grau mitjà del Pla 66: Repentització, Transposició i Acompanyament; Harmonia i Melodia acompanyada; Contrapunt i Fuga, i Composició, Instrumentació i Orquestració, que s'impartiran fins a la seua extinció d'acord amb el calendari d'implantació de la nova ordenació educativa, i tot això, en les condicions docents, d'adscripció i obligacions previstes en el conveni de 14 de juny de 1996, que es desplega.
  
Segona
  
La present ampliació d'ensenyaments tindrà efectes acadèmics des de l'inici del curs 1997/1998 per a Cant, i des de l'inici del curs 1998/1999 per a les assignatures dels ensenyaments que s'extingeixen.
  
Tercera
  
La present addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne consignat el contingut, les dues parts signen la present addenda el dia i al lloc indicats anteriorment.
  
El conseller de Cultura, Educació i Ciència,
  
MANUEL TARANCÓN FANDOS
  
L'alcalde-president de l'Ajuntament de Meliana,
  
VICENT AHUIR I CARDELLS